cyanic-selkie/wikianc huggingface dataset:
பொகோர் விலங்கியல் அருங்காட்சியகம்
வரலாறு
1898 ஆம் ஆண்டில் இலங்கைக்கு மேற்கொண்ட பயணத்தால் தூண்டப்பட்ட ஜே. கோனிங்பெர்கர், டாக்டர் மெல்ச்சியர் ட்ரூப் என்பவரின் உதவியுடன் ஆராய்ச்சிக்காக விலங்குகளின் மாதிரியை சேகரிக்க ஆரம்பித்தார். ஆகஸ்ட் 1901 இன் இறுதியில், விலங்கியல் அருங்காட்சியகத்திற்காக அர்ப்பணிக்கப்பட்ட ஒரு கட்டிடம் கட்டி முடிக்கப்பட்டது. அந்தக் கட்டடம் விலங்கியல் அருங்காட்சியகம் மற்றும் வெக் பிளாட்ஸ் என்ற பெயரில் அழைக்கப்பட்டது. 1906 ஆம் ஆண்டில் அருங்காட்சியகம் மற்றும் ஆய்வகம் ஆகிய இரண்டும் ஒன்றாக இணைக்கப்பட்டு ஜூலொஜிச் மியூசியம் என் லேபரேட்டோரியம் என்று மறுபெயர் சூட்டப்பட்டது. 1912 ஆம் ஆண்டில் பீட்டர் ஓவன்ஸ் அருங்காட்சியகத்தில் கொமோடோ டிராகனைப் பற்றிய தன் முதல் அறிவியல் விளக்கத்தை எழுதினார். 1950 ஆம் ஆண்டில் இந்தோனேசியா அதிகாரப்பூர்வமாக சுதந்திரம் பெற்ற பின்னர் இந்த அருங்காட்சியகம் அதன் தற்போதைய பெயரில் இயங்க ஆரம்பித்தது. 1987 ஆம் ஆண்டில் விலங்கியல் பொகோரியன்ஸ் என அழைக்கப்பட்டு வந்த நிறுவனமான ஆராய்ச்சி சங்கம் மற்றும் விலங்கியல் மேம்பாடு (பாலாய் பெனலிட்டியன் டான் பெங்கெம்பங்கன் விலங்கியல்) என மறுபெயரிடப்பட்டது. இது புசாட் பெனலிட்டியன் டான் பெங்கெம்பங்கன் உயிரியல் (புஸ்லிட்பாங் உயிரியல்) (உயிரியல் ஆராய்ச்சி மற்றும் மேம்பாட்டு நிறுவனம்) நிர்வாகத்தின் கீழ் செயல்பட ஆரம்பித்தது. இந்த அருங்காட்சியகத்தில் தற்போது காட்சிக்கு வைக்கப்பட்டுள்ள பொருள்கள் 1997 ஆம் ஆண்டில்தான் காட்சிக்கு வைக்கப்பட்டன. ஜப்பானிய அரசு மற்றும் உலக வங்கி ஆகியவற்றின் ஆதரவோடு அவை அவ்வாறாக அமைக்கப்பட்டன.
அமைப்பு
பொகோர் விலங்கியல் அருங்காட்சியகம் 1,500 மீ 2 (16,000 சதுர அடி) அளவிலான இடத்தைக் கொண்டு அமைந்துள்ளது. மேலும் இந்த அருங்காட்சியகம் ஆசியாவில் மிகவும் அதிக எண்ணிக்கையிலான விலங்கின சேகரிப்பைத் தன் காட்சிக்கூடத்தில் காட்சிப்படுத்தியுள்ள. இந்த அருங்காட்சியகத்தில் 24 அறைகள் உள்ளன. அங்கு காட்சிப்படுத்தப்பட்டுள்ள சேகரிப்புகளில் சில பொருள்கள் அதன் அழியும் தன்மை அல்லது பலவீனம் காரணமாக, அந்த காட்சிப்பொருள்களைப் பாதுகாப்பில் தொடர்ந்து வைத்திருக்கும் நோக்கத்தில் அருங்காட்சியகத்தின் வெப்பநிலை 22 °C (72 °F) என்ற நிலையில் ஆக அமைக்கப்பட்டுள்ளது. இந்த அருங்காட்சியகத்தின் சேகரிப்பில் புதைபடிவ மற்றும் பாதுகாக்கப்பட்ட விலங்குகள் உள்ளிட்டவை காட்சியில் உள்ளன:
பிரயன் ஜேம்ஸ் (துடுப்பாட்டக்காரர், பிறப்பு 1934)
பிரயன் ஜேம்ஸ்  (Brian James  , பிறப்பு: ஏப்ரல் 26 1934, இறப்பு: 2000),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1954 ல், முதல்தர துடுப்பாட்டப் போட்டிகளில் பங்குகொண்டார்.
பொகோர் விலங்கியல் அருங்காட்சியகம்
குறிப்புகள்
பகுப்பு:இந்தோனேசிய அருங்காட்சியகங்கள்
பிரயன் ஜேம்ஸ் (துடுப்பாட்டக்காரர், பிறப்பு 1934)
வெளி இணைப்பு
பிரயன் ஜேம்ஸ் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1934 பிறப்புகள் பகுப்பு:2000 இறப்புகள் பகுப்பு:யார்க்சையர் துடுப்பாட்டக்காரர்கள்
வெற்றியூர் அங்காளம்மன் கோயில்
வெற்றியூர் அங்காளம்மன் கோயில் தமிழ்நாட்டில் சிவகங்கை மாவட்டம், வெற்றியூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டேவிட் பேங்ஸ் (துடுப்பாட்டக்காரர், பிறப்பு 1975)
டேவிட் பேங்ஸ் (David Banks, பிறப்பு: நவம்பர் 28 1975), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2002 ஆண்டுகளில், இங்கிலாந்து ஏ-தர துடுப்பாட்டஉறுப்பினராக ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:வாழும் நபர்கள்
மேற்படிக்குறி (தமிழ் நடை)
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது ஒழுங்கான அமைப்பில் எழுதுவதற்கான நெறிமுறையைக் குறிக்கும். இத்தகைய நெறிமுறையில் நிறுத்தக்குறிகள் (punctuation marks) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.
நிறுத்தக்குறிகளுள் ஒன்று மேற்படிக்குறி (ditto mark) ஆகும். இது ஒருமுறை கூறப்பட்ட பொருளை மீண்டும் ஒருமுறையோ பலமுறைகளோ அப்படியே எடுத்துரைக்கும் தேவையைத் தவிர்த்து, அதை ஓர் அடையாளத்தால் வெளிப்படுத்த உதவுகின்றது.
மேற்படிக்குறி (")
மேலே குறிப்பிட்டதுபோல என்னும் பொருளில் மேற்படிக்குறி பயன்படுகிறது.
(இந்த எடுத்துக்காட்டில், மிளகும் ஒரு கிலோ, அரிசியும் ஒரு கிலோ என்பது குறிக்கப்படுகிறது).
சான்றுகள்
பகுப்பு:தமிழ் நடை பகுப்பு:நிறுத்தக்குறிகள் பகுப்பு:தமிழ் உரைநடை
பிங்கலர்
ஆச்சாரியர் பிங்கலர் (Pingala) கிமு 3 அல்லது 2-ஆம் நூற்றாண்டில் பரத கண்டத்தில் வாழ்ந்த சமசுகிருத மொழி அறிஞரும், கணிதவியலாளரும் ஆவார். இவர் சமசுகிருத உரைநடை,  கணிதவியல், பிபனாச்சி எண்கள், பைனரி எண்கள் மற்றும் வடிவியல் முறைகளுக்காக அறியப்படுகிறார்.
இவர் சமசுகிருத மொழியில் உரைநடையில் சந்தஸ்சாஸ்திரம் எனும் பிங்கள சூத்திரம் நூலை இயற்றியுள்ளார். கிபி பத்தாம் நூற்றாண்டில் ஹலாயுதர் என்பவர் பிங்கள சூத்திரத்திற்கு விளக்க உரை எழுதியுள்ளார். ஆச்சாரிய பிங்கலர், பாணினியின் சகோதரர் எனக்கருதப்படுகிறார்.
செவ்வாலி
செவ்வாலி [Black redstart (Phoenicurus ochruros)] என்பது பீனிகியூரசு பேரினத்தைச் சேர்ந்த, சிட்டுக்குருவியின் அளவுடைய ஒரு குருவியாகும். இப்பேரினத்தில் இது ஒன்று மட்டுமே தமிழ்நாட்டிற்கு அரிதாக வலசை வருகின்றது
கள இயல்புகள்
இது தன் வாலை விடவிடென உதறுவது போல் ஆட்டிக்கொண்டே இருக்கும் ; அவ்வப்போது உடலின் முன்பாகத்தைத் தாழ்த்திய வண்ணம் இருக்கும்.
உடலமைப்பு
நீளம் 15 cm. அலகும் கால்களும் கருமை.
ஆண். தலையும் முன்னுடலும் கருப்பு நிறம், இடுப்பும் வயிறும் வாலும் கிச்சிலிச் செம்பழுப்பு நிறத்திலும் இருக்கும்.
பெண். ஆணில் கருமையாக இருக்கும் பகுதிகள் பெண்ணில் பழுப்பு நிறத்திலிருக்கும். உடலின் பின்பாகமும் அடியும் வெளிர் செம்மஞ்சள்.
மேற்கோள்கள்
பகுப்பு:தமிழ்நாட்டில் காணப்படும் பறவைகள் பகுப்பு:ஐரோவாசியப் பறவைகள் பகுப்பு:தெற்காசியப் பறவைகள் பகுப்பு:மேற்கு ஆசியப் பறவைகள்
சஜீதுல் இசுலாம்
சஜீதுல் இசுலாம்  (Sajidul Islam, பிறப்பு: சனவரி 18 1988), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 34 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை இவர் 2008 இல் பிரதிநிதித்துவப் படுத்தியுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள்
வேதநாயகம் சாமுவேல் அசரியா
பேராயர் வேதநாயகம் சாமுவேல் அசரியா (Bishop Vedanayagam Samuel Azariah, ஆகத்து 17, 1874 - சனவரி 1, 1945). ஆங்கிலிகன் திருச்சபையின் முதல் இந்திய பிஷப் ஆவார், மேலும் ஆந்திராவில் உள்ள தோர்ணக்கல் மறைமாவட்டத்தின் முதல் ஆயர் ஆவார்.. இந்திய கிறித்துவா்களின் முன்னோடியாக விளங்கிய, பிஷப் அசாியாவுக்கும் மகாத்மா காந்திக்குமிடையே ஒரு சிக்கலான உறவு இருந்தது. காந்தியடிகள் அவரை ஒருமுறை பிாிட்டிஷ் காலனிய ஆதிக்கத்திற்குப் பின்தைய இந்தியா்களின் முதலாவது எதிாி எனக் குறிப்பிட்டாா்.
ஆரம்ப மற்றும் குடும்ப வாழ்க்கை
வேதநாயகம் சாமுவேல் அசரியா 1874 ஆம் ஆண்டில் தமிழ்நாட்டின் அப்போதைய திருநெல்வேலி மாவட்டத்தில், வெள்ளாளன்விளை என்ற கிராமத்தில் , கிறித்துவ போதகரான தாமஸ் வேதநாயகம் மற்றும் அவரது இரண்டாவது மனைவி எலென் ஆகியோருக்கும் மகனாகப் பிறந்தவா். அவர் பாரம்பரியமாக இந்து மதத்தைச் சோ்ந்தவா். .  1839 இல் சர்ச் மிஷனரி சொசைட்டி பள்ளியில் படித்துக் கொண்டிருந்தபோது தாமஸ் கிறிஸ்தவத்தை தழுவினார். இத்தம்பதிகளுக்கு ஒரு மகள் இருந்தபோதும், 13 வருட இடைவெளியில் தாமஸ் பிறந்ததன் காரணமாக, பழைய ஏற்பாட்டு தீர்க்கதரிசியின் பெயரைக்கொண்டு மகனுக்கு சாமுவேல் என பெயரிட்டார். 1889ல் தாமஸ் இறந்தார், ஆனால் அவரது தாய் சாமுவேலை அவரது அண்ணன் அம்ப்ரோஸ் மெஞ்ஞானபுரத்தில் நடத்தி வந்த கிறித்துவ போா்டிங் பள்ளியில் படிக்க வைத்தாா். தாயாரும் மெஞ்ஞானபுரத்திலுள்ள பெண்கள் பள்ளியில் விடுதிக் காப்பாளராகப் பணயாற்றினாா். அசாியா, திருநெல்வேலியிலுள்ள ஒரு பள்ளியில் படித்துக்கொண்டிருந்த போது சாதிய முரண்பாடுகளை களைவதற்கான ஒரு அமைப்பை உருவாக்குவதில் வெற்றி கண்டாா்.
சாமுவேல் வேதநாயகம் அப்போதைய மாகாண தலைநகரான சென்னைக்கு (பின்னர் மெட்ராஸ் என அழைக்கப்பட்டது) அனுப்பப்பட்டார். அங்கு மெட்ராஸ் கிறிஸ்டியன் கல்லூரியின் பிாிட்டிஷ் முதல்வா் அவரை மற்ற பையன்களிடம் இருந்து வேறுபடுத்தி அறிய அசாியா என்ற பெயர் கொடுத்தார். [சான்று தேவை] அங்கு அவரது வகுப்பு தோழரான கே.டி. பால் (1876-1931), என்பவருடன் அசரியா பின்னாளில் பணியாற்றினார். அமெரிக்க மிஷனரி ஷெர்வுட் எட்டி உடன் அசாியா தொடர்புகொண்டார், பின்னா் அவா் வாழ்நாள் நண்பராகவும் ஆனார். அசாரியா கணிதவியலைப் படித்தார். அவரது மூத்த சகோதரர்களில் ஒருவா் மிஷனரியாக ஆனார், ஆனால் ஒரு பட்டம் கூட பெற்றதில்லை - அவர் 1893 ல் படிப்பை முடித்தார், ஆனால் இறுதி கணிதப் பரீட்சைக்கு முன்னதாகவே நோயுற்றார்,
1898 ஆம் ஆண்டில், அசரியா அம்பு மாரியம்மாள் சாமுவேலை திருமணம் செய்து கொண்டார், அவா் தென்னிந்தியாவிலேயே கல்லுாாிப் படிப்பை முடித்த முதல் கிறிஸ்தவ பெண்களில் ஒருவராவாா். அவர்களின் திருமணம் பல மதங்களை உடைத்தது. மணமகனும், மணமகளும் திருமணத்திற்கு முன் ஒருவருக்கொருவர் ஒத்துக்கொண்டனர், வரதட்சணை வழக்கங்களை புறக்கணித்து, வெறும் 40 ரூபாய் வரவு செலவுத் திட்டத்தை நிறுவி, ஒரு புதன்கிழமை திருமணம் செய்து கொண்டனர். இந்த ஜோடி இறுதியில் நான்கு மகன்கள் (ஜார்ஜ், ஹென்றி, எட்வின், மற்றும் அம்புரோஸ்) மற்றும் இரண்டு மகள்கள் (கிரேஸ் மற்றும் மெர்சி) களைப் பெற்றெடுத்தது.
ஊழியம்
1909 ஆம் ஆண்டில், தனது 35 ஆவது  வயதில், ஆங்கிலிகன்  பாதிாியாராக நியமிக்கப்பட்டார். YMCA உடன் ஆன தனது பதவிகளை விட்டுவிட்டு, தெலுங்கு மொழியை கற்றுக்கொண்டார். மேலும்  தோா்ணக்கல் என்ற இடத்தில்  ஒரு மிஷனரியைத் தொடங்கினார். இது உலக நாடுகள் பலவற்றில் பரவலாக பேசப்பட்டது.
மேற்கோள்கள்
பகுப்பு:1874 பிறப்புகள் பகுப்பு:1945 இறப்புகள் பகுப்பு:இந்திய ஆயர்கள்
மாண்டூக்ய காரிகை
மாண்டூக்ய காரிகை என்பது மாண்டூக்ய உபநிடதத்தின் விளக்கமாக அமைந்த ஒரு வடமொழி உரை நூலாகும். இது எட்டாம் நூற்றாண்டில் வாழ்ந்த கௌடபாதர் என்பவரால் இயற்றப்பட்டது. மாண்டூக்ய உபநிடதத்தின் சாரம், 215 வரிகள் மூலம் இந் நூலில் விளக்கப்பட்டுள்ளது. பிற்காலத்தில் ஆதி சங்கரரால் இறுதி வடிவம் கொடுக்கப்பட்ட அத்வைத வேதாந்தக் கொள்கையின் அடிப்படைகள் இந்நூலில் எடுத்தாளப் பட்டுள்ளன. இதனால், அத்வைதச் சிந்தனைகளை ஒழுங்குபடுத்தி வெளிப்படுத்திய முதல் நூல் மாண்டூக்ய காரிகையே எனக் கூறப்படுகின்றது. இந்நூலில் கௌடபாதர் கையாண்டுள்ள மொழியும், தத்துவங்களும் அவருக்குப் பௌத்த தத்துவங்களில் இருந்த அறிவை எடுத்துக் காட்டுவதாக ஆய்வாளர்கள் கூறுகிறார்கள்.
நூலின் அமைப்பு
மாண்டூக்ய காரிகை, பகுத்தறிவுக்கு ஒத்த அநுபவத்தின் மூலமும், தருக்க முறையினாலும் பிரம்மன் (இறைவன்) ஒன்றே ஒன்றுதான் என்றும், அதற்கு அப்பால் இன்னொன்று கிடையாது என்றும் கூறும் அத்துவைத நிலையை நிறுவுவதை நோக்கமாகக் கொண்டது. இந்நூல் பிரகரணங்கள் எனப்படும் நான்கு பிரிவுகளாக அமைக்கப்பட்டுள்ளது. இப் பிரிவுகள்:
என்பனவாகும். இவை முறையே 29, 38, 48, 100 ஆகிய எண்ணிக்கையான சுலோகங்களால் ஆக்கப்பட்டுள்ளன.
உள்ளடக்கம்
முதல் பிரிவான ஆகமப் பிரகரணம், மாண்டூக்ய உபநிடதத்தின் சுருக்கமான விளக்கமாக அமைந்துள்ளது. இரண்டாவது பகுதியான வைதத்யப் பிரகரணம், உலகப் பொருட்கள் அனைத்தும் மாயையே என நிறுவ முயல்கிறது. கனவில் காண்பன எல்லாம் எவ்வாறு மாயையோ அதுபோலவே விழித்திருக்கும்போது தோன்றுவனவும் மாயையே என்கிறார் நூலாசிரியர். மூன்றாவது பகுதியில், இறைவனும், உயிர்களுமாக இருக்கின்ற ஒன்றே உண்மையானது என்றும், ஏனையவை எல்லாம் மாயையே என்னும் அத்துவித (இரண்டற்ற) நிலை விளக்கப்படுகிறது. கடைசிப் பகுதியில் இருமைத் தன்மையாகத் தோன்றும் மாயையை அகற்றும் வழிமுறைகள் விளக்கப்படுகின்றன.
வெளி இணைப்புகள்
பகுப்பு:அத்துவிதம் பகுப்பு:இந்து சமய நூல்கள் பகுப்பு:சமசுகிருத நூல்கள் பகுப்பு:இந்துத் தத்துவங்கள் பகுப்பு:இந்திய மெய்யியல்
சீவலப்பேரி பாண்டி (திரைப்படம்)
சீவலப்பேரி பாண்டி 1994 இல் வெளிவந்த தமிழ்த் திரைப்படமாகும். நெப்போலியன் நடித்த இப்படத்தை பிரதாப் கே. போத்தன் இயக்கினார். படம் வணிக ரீதியாக வெற்றிபெற்றது.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நெப்போலியன் நடித்த திரைப்படங்கள் பகுப்பு:ஆதித்தியன் இசையமைத்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:சார்லி நடித்த திரைப்படங்கள்
பார்சானா அசுலாம்
பார்சானா அசுலாம் (Farzana Aslam) ஒரு பாக்கித்தான இயற்பியலாளரும் வானியலாளரும் ஆவார். இவர் கவென்ட்ரி பல்கலைக்கழகத்தில் கணிதவியல், இயற்பியல், வானியல் பட்டப்படிப்புப் பேராசிரியராகப் பணிபுரிந்தார். இதற்கு முன்பு, பாக்கித்தான கராச்சி பலகலைக்கழக விண்வெளி, கோள்சார் வானியற்பியல் நிறுவனத்தின் இயற்பியல், வானியலுக்கான வருகைதரு பேராசிரிராக இருந்துள்ளார்.
இளமையும் கல்வியும்
அசுலாம், வாகு படைத்தள நகர் எனும் மாநகரம் சார்ந்த அமைதிமிக்க உயர் எழுத்தறிவு வீதமுள்ள புறநகரில் பிறந்தார். இவர் தான் பிறந்த புறநகரில் அமைந்த பொறியியல் கல்லூரியில் பயின்றார். பிறகு, இவர் பஞ்சாப் பல்கலைக்கழகத்திற்கு இடமாற்றம் பெற்று, அங்கே இயற்பியலில் அறிவியல் இளவல் பட்டத்தைப் பெற்றார். பின்னர், இவர் இசுலாமாபாத்துக்குச் சென்று குவாய்தி அசாம் பலகலைக்கழகத்தில் சேர்ந்து, அங்கே இயற்பியலில் அறிவியல் முதுவர் பட்டத்தைப் பெற்றார்.
பட்ட மேற்படிப்புக்குப் பிறகு, அங்கேயே ஒருங்கொளி இயற்பியலிலும் குவைய இயற்பியலிலும் இளநிலை ஆய்வர் பட்டத்தையும். பிறகு, இவர் பெரும்பிரித்தானிய நாட்டிற்குச் சென்று மன்செசுட்டர் பலகலைக்கழகத்தில் சேர்ந்தார். அங்கு, அவர் அந்தப் பலகலைக்கழகத்தின் இயற்பியல், வானியல் நிறுவனத்தில் இயற்பியலிலும் வானியலிலும் 2005 இல் இரண்டு முனைவர் பட்டங்களைப் பெற்றார். இவர் 2005 இல் அங்கே முனவாகச் செயல்பட்ட "ஒளியன் இயற்பியல் குழு"வில் சேர்ந்து ஈரொளியன் இயற்பியலிலும் ஒருங்கொளி ஓளியனியலிலும் சிறப்புப் பயிற்சியைப் பெற்றார். இவர் 2005 இல் ஒருங்கொளி இயற்பியலில் முனைவர் பட்ட்த்தைப் பெற்றார்.
இயற்பியல் பணி
இயற்பியலில் முதுநிலைப் பட்டம் பெற்றதும், அசுலாம் பஞ்சாப் பல்கலைக்கழகத்தில் விரிவுரையாளராகச் சேர்ந்தார். அங்கு, இவர் பட்டப் படிப்பு மாணவருக்கும் பட்ட மேற்படிப்பு மாணவருக்கும் இயற்பியலில் பாடம் எடுத்துள்ளார். > மான்செசுட்டர் பலகலைக்கழகத்தில் வானியல், இயற்பியல் பள்லியில் சேர்ந்ததுமே, இவர் தன் ஆராய்ச்சியை முனைவாகத் தொடங்கிவிட்டார். இவரது ஆய்வு ஒருபால் கடத்திசார் மீநுண் துகள்களால் கிளர்வூட்டப்பட்ட பலபடிக் கூட்டமைவு, ஒளியன், ஒருங்கொளி அறிவியல் புலங்கள் ஆகியவற்றில் அமைந்தது. தகவல் தேக்கத்திலும் கையாளலிலும் தேவையான உயர்துலங்கல் வீதத்தையும் ஒளிவிளிம்பு விலகல் திறமையையும் மேம்படுத்தவே முதலில் குறிப்பிட்ட புலத்தில் ஆய்வு மேற்கொண்டார்.காப்போது அவர் கணிதவியல் பட்டப்படிப்பு மாணவ்ருக்கும் பாடம் எடுத்துள்லார். பலகலைக்கழக மாணவருக்கு இயற்பியல், கணிதவியல் தனிப்பயிற்சியும் வழங்கியுள்ளார்.
மேலும் இவர் மான்செசுட்டர் பல்கலைக்கழகத்தின் பொறியியல், இயற்பிய அறிவியல் துறைகளில் பரவலான பங்கேற்பை வென்றெடுக்கும் ஓகுதென் பயிற்றல் ஆய்வுநல்கைப் பரப்புரைத் திட்டத்திலும் முனைனவாகச் செயல்பட்டார்பிந்த ஆய்வுநல்கையின் நோக்கம் அறிவியலாளரை இளைஞர்களுக்கான வழிகாட்டு ஆளுமைகளாக பெரும்பிரித்தானிய அரசுப் பள்ளிகளின் மாணவரிடையே அறிமுகப்படுத்தில் அவர்களை அரிவியலிலும் பொறியியலிலும் ஆர்வமுடன் பங்கேற்கச் செய்வதே ஆகும். இவரது இத்திட்டப் பங்களிப்புகளுக்காக 2004 செப்டம்பர் 5 முதல் 9 வரை கிளாசுக்கோவில் நடந்த ஒளியன் 04 மாநாட்டுக் கருத்தரங்கில் இயற்பியல் நிறுவனம் இவருக்குப் பாராட்டு விருதை நல்கியது.
பாக்கித்தானியப் பெண்கள் பற்றிய பார்வை
பார்சானா பாக்கித்தானிய மகளிர் ஒவ்வொரு துறையிலும் பங்கேற்கவல்ல வல்லமையும் அறிதிறனும் வாய்ந்தவர்கள் எனஉறுதியாக நம்புகிறார். அவர்கள் சமூக வளர்ச்சிக்குப் பங்களிக்கவும் அதை வளர்த்தெடுப்பதில் முதன்மையான பாத்திரம் வகித்து அதன் அடித்தளத்தை வலிமைப்படுத்த முடியும். அவர்கள் தங்கள் முழுத் திறமைகளையும் அனைத்துத் துறைகளிலும் செலுத்தவேண்டும். அவர்கள் தங்கள் இசுலாமிய விழுமியங்களைப் போற்றியபடியே, சொந்த, சமூக, பொருளியல், அரசியல் களங்களில் பணியாற்ற முடியும்.
மேற்கோள்கள்
Under the reference the following link is expired; http://www.prideofpakistan.com:8080/maincontroller?requestId=4&userId=184 Instead the following link is live; http://prideofpakistan.com/women_corner_detail.php?name=FarzanaAslam&id=70
ஆராய்ச்சி இணைப்புகள்
பகுப்பு:வாழும் நபர்கள் பகுப்பு:பெண் இயற்பியலாளர்கள் பகுப்பு:பெண் வானியலாளர்கள் பகுப்பு:பெண் கோள் அறிவியலாளர்கள் பகுப்பு:பாக்கித்தான இயற்பியலாளர்கள் பகுப்பு:பாக்கித்தான வானியலாளர்கள் பகுப்பு:அண்டவியலாளர்கள் பகுப்பு:கோள் அறிவியலாளர்கள்
ஜான் ஹரெல்
ஜாம்ஸ் ஹர்ன்  (John Hurrell , பிறப்பு: செப்டம்பர் 1 1947 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1970 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ஜாம்ஸ் ஹர்ன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1947 பிறப்புகள் பகுப்பு:வாழும் நபர்கள்
ஒருகுடம் தண்ணி ஊத்தி
thumb|200px|right|கூட்டாகப் பாட்டுப் பாடும் நிகழ்வைக் காட்டும் ஓவியம் thumb|200px|right|பிடியிலிருந்து விடுவித்துக்கொள்ள உரையாடும்போது பண அளவைக் காட்டும் செய்கை ஓவியம் ஒருகுடம் தண்ணி ஊத்தி சிறுவர் சிறுமியர் ஒன்று கூடி, கதைப்பாட்டு சொல்லிக் கொண்டு விளையாடும் நடிப்பு விளையாட்டு.
விளையாட்டு முறை
இருவர் எதிர் எதிரே நின்று கைகளை உயரத் தூக்கிக் கோர்த்துக் கொண்டு நிற்பர். ஏனையோர் பின்புறம் முன்னுள்ளவரின் இடுப்புத் துணியைப் பிடித்துக் கொண்டு சங்கிலி போல் பின் தொடர்வர். தொடர் தூக்கி நிற்கும் கைகளுக்கிடையில் நுழைந்து 8 போல் சுற்றும். கை தூக்கி நிற்பவர் கூடிப் பாடும் பாடல் முடியும்போது இடையில் வருபவரைத் தம் கைகளைத் தாழ்த்திப் பிடித்துக் கொள்வர்.
உரையாட்டு நிகழும்.
பிடித்தவரை விட்டுவிடுவர்.
கூட்டுப்பாடல்:
அடுத்து விடுபடும் பாடல்
அளவு காட்டும் படம் பார்க்க.
விடுவித்துக் கொள்ளும் உரையாடல்
பிடிபட்டவர் சிறுமியாயிருந்தால்,
எல்லாரும் சிரிப்பர். (பிடிபட்டவர் விடுவிக்கப்படுவார்)
கருவிநூல்
பகுப்பு:தமிழர் விளையாட்டுகள் பகுப்பு:சிறுவர் விளையாட்டுகள்
கமல்நயன் பஜாஜ்
கமல்நயன் பஜாஜ் (Kamalnayan Bajaj) (1915-1972) இவர் ஓர் இந்திய தொழிலதிபரும் அரசியல்வாதியுமாவார்.
சுயசரிதை
இவர் ஜம்னாலால் பஜாஜின் மூத்த மகனாவார். இவர் 1915 சனவரி 23 அன்று பிறந்தார். இவர் பஜாஜ் குழுமத்தை 1954 இல் தனது மாமாவிடமிருந்து பெற்ற பிறகு அதை பலப்படுத்தினார். இங்கிலாந்தில் உள்ள கேம்பிரிச்சுப் பல்கலைக்கழகத்தில் கல்வியை முடித்தார்.
வணிக வாழ்க்கை
இருசக்கர வாகனங்களை தயாரிப்பதில் பஜாஜ் குழுமத்தின் நலன்களை இவர் பன்முகப்படுத்தினார்; முச்சக்கர வண்டிகள்; மற்றும் சீமைக்காரை, அலாய் வார்ப்பு மற்றும் மின் உபகரணங்கள் போன்றவையும் தயாரிக்கப்பட்டது.
இவருக்கு ராகுல் பஜாஜ், சுமன் ஜெயின் மற்றும் சிசிர் பஜாஜ் என்ற மூன்று குழந்தைகள் இருந்தனர். ராகுல் பஜாஜ் இவரது மூத்த மகனாவார்.
இறப்பு
இவர் மே 1, 1972 இல் தனது 57 வயதில் இறந்தார்.
மேற்கோள்கள்
பகுப்பு:1915 பிறப்புகள் பகுப்பு:1972 இறப்புகள் பகுப்பு:4வது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள்
டி. வி. புத்தூர் ஊராட்சி
'''டி.வி. புத்தூர் ஊராட்சி' (T.V. Puthur Gram Panchayat''), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1506 ஆகும். இவர்களில் பெண்கள் 728 பேரும் ஆண்கள் 778 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தூசி ஊராட்சி
தூசி ஊராட்சி (Dusi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5116 ஆகும். இவர்களில் பெண்கள் 2546 பேரும் ஆண்கள் 2570 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பார்சிலோனா பெருங்கோவில்
இவ்வாலய கூரையில் மிருகங்களின் சிற்பங்கள் காணப்படுகின்றன. அவை வீட்டு மற்று புராண ரீதியான மிருகங்களின் சிற்பங்கள் ஆகும்.
வெளி இணைப்புக்கள்
பகுப்பு:எசுப்பானியப் பேராலயங்கள்
கிளாரா ஜெட்கின்
பின்னணியும் கல்வியும்
கிளாரா யோசப்பைன் எய்சனர் (Clara Josephine Eißner (Eissner) சாசானிய வீடெரவு குடும்பத்தில் மிக மூத்த மகவாக கோனிகுசை ன்-வீடெரவு நகராட்சி சார்ந்த வீடெரவு பகுதியில் பிறந்தார். இவரது தந்தையார் கோட்பிரீடு எய்சனர் ஒரு பள்ளி ஆசிரியரும் பேராய இசைக்கலைஞரும் சீர்திருத்தக் கிறித்தவரும் ஆவார். இவரது தாயார் பிரெஞ்சு கால்வழிவந்த யோசப்பைன் விட்டேல்,  இலீப்சிகு நகர நடுத்தரக் குடும்பத்தில் பிறந்த உயர்கல்விசான்ற பெண்மணி ஆவார்.  கிளாராவின் குடும்பம் 1872 இல் இலீப்சிகு நகருக்கு இடம்பெயர்ந்தது. இங்கே இவர்  இலீப்சிகு மகளிர் ஆசிரியர் கல்லூரியில் கல்வி பயின்றார்.  இவர் அப்போதுதான் தோன்றியிருந்த  சமூக மக்களாட்சிக் கட்சியுடன் தொடர்பில் இருந்தார்.
ஆட்டோ பிசுமார்க்கு 1878 இல் சமூக மக்களாட்சிக் கட்சியைத் தடை செய்ததால், 1882 இல் கிளாரா சூரிச்சுக்குச் சென்றார். பிறகு பாரீசில் தலைமறைவாக வாழ்ந்துவந்தார். இவர் பாரீசில் இதழியலும் மொழிபெயர்ப்பும் கற்றார்மிவர் பாரீசில் வாழ்ந்தபோது, பன்னாட்டு நிகரறக் குழுவை நிறுவுவதில் முதன்மையாவ பாத்திரம் வகித்துள்ளார். இவர் தன் காதலன் உருசிய யூதரான ஓசிப் செட்கின் பெயரை வைத்துக் கொண்டார்; ஓசிப் செட்கின் சிறந்த மார்க்சியர் ஆவார். இவர்கள் இருவருக்கும் மாக்சிம்செட்கின் கோசுத்தியா செட்கின் என இரண்டு ஆண்மகவுகள் பிறந்தனர்ரோசிப் செட்கின் 1889 தொடக்கத்தில் இருந்து உடல்நலமின்றி இருந்து ஜூனில் இறந்துவிட்டார்.தன் காதலர் இறந்ததும், செட்கின்குழந்தைகலுடன் சுட்டட்கார்ட்டுக்குச் சென்றார். இவர் கலைஞரான ஜார்ஜ் பிரெடெரிக் சுண்டாலை மணந்துகொண்டு, 1900 முதல் 1928 வரை அவருடன் வாழ்ந்தார். சுண்டால் செட்கினைவிட 18 அகவை சிறியவர்.
சமூக மக்களாட்சிக் கட்சித் தொடக்கநிலை ஈடுபாடு
இவரது அரசியல் வாழ்க்கை ஓசிப் செட்கினைச் சந்தித்தபோது தொடங்கியது. பிறகு கிளாரா ஓசிப் செட்கினை மணந்துகொண்டார்.நிகரறக் குழு கூட்டங்களில் சில மாதங்கள கலந்துகொண்டதும், செட்கின் முழுமையாகக் கட்சியில் ஈடுபடலானார். இது மகளிர் விடுதலைக்கான முன்வைப்பை மார்க்சிய அணுகுமுறைவழி பெற வழிவகுத்தது. செருமனியி 1880 கால கட்ட அரசியல் சூழ்நிலையால் செட்கின் முதலில் சுவிட்சர்லாந்திலும் பின்னர் பிரான்சிலும் தலைமறைவு வாழ்க்கையை மேற்கொண்டார். பத்தாண்டுகளுக்குப் பிறகு அவர் செருமனிக்குத் திரும்பிவந்ததும், சமமை எஉம் சமூக மக்களாட்சிக் கட்சியின் இதழின் பதிப்பாசிரியரானார். இவர் இப்பதவியில் 25 ஆண்டுகள் வரை இருந்தார்.
ஆசிரியர் கல்வி முடித்ததும், செட்கின் செருமனி மகளிர் இயக்கத்திலும் தொழிலாளர் இயக்கத்திலும் தொடர்புகளை 1874 இல் இருந்து ஏற்படுத்திக்கொண்டார். இவர் 1878 இல் செருமனி நிகரற பாட்டாளிகள் கட்சியில் சேர்ந்தார். இந்தக் கட்சி 1875 இல் பெர்டினாண்டு இலாசல்லி உருவாக்கிய செருமனி பொது பட்டாளிகள் கழகம் என்ற அமைப்பையும் ஆகத்து பேபலும் வில்கெல்ம் இலீப்நிச்சும் உருவாக்கிய செருமனி சமூக மக்களாட்சிப் பாட்டாளிகள் கட்சியையும் இணைத்து உருவாக்கப்பட்டதாகும். இது 1890 இல் தன் பெயரைச் செருமனி சமூக மக்களாட்சிக் கட்சி என மாற்றிக்கொண்டது.
செட்கின் 1898 இல் உரோசா இலக்சம்பர்குடன் நட்பு பூண்டார். இந்நட்பு பின்னர் 20 ஆண்டுகளுக்குத் தொடர்ந்தது. செட்கினின் பேரளவு ஆற்றலை உறிஞ்சிய இலக்சம்பர்கு மகளிர் இயக்கத்தில் அக்கறை காட்டாவிட்டாலும், இருவரும் கட்சியின் இடது சிறக கூட்டுறவில் உறுதியாகச் செயல்பட்டனர். இலக்சம்பர்கு ஒருதடவை ந்ம் இருவரின் கூட்டுக் கல்லறை வாசகம் " இங்கே செருமனியின் கடைசி இரண்டு சமூக மக்களாட்சி ஆடவர் உறங்குகின்றனர்" என அமையவேண்டும் என பரிந்துரைத்துள்ளார். இருபதாம் நூற்றாண்டுத் திருப்பத்தில் மார்க்சியத் திருத்தல்வாத விவாதத்தில் இவர்கள் இருவரும் கூட்டாக,  எடுவார்டு பெர்ன்சுட்டைனின் சீர்திருத்த ஆய்வுரைகளைத் தாக்கினர். பெர்ன்சுட்டைனின் தன் ஆய்வுரைகளில் புரட்சிகர மாற்றக் கருத்தியலுக்கு மாற்றாக படிமலர்ச்சி(பரிணாம) சார்ந்த நிகரறச் சமுக மாற்றத்தை முன்வைத்தார்".
மகளிர் உரிமைகளுக்கான போராட்டங்கள்
செட்கின் நிகரறத்தின் ஊடாக மகளிர் அரசியலை முன்வைத்து, அவர்கலுக்கான சம வாய்ப்புகளுக்காகவும் வாக்குரிமைக்காகவும் போராட ஆர்வத்துடன் முனைந்தார். இவர் செருமனியில் சமூக மக்களாட்சி மகளிர் இயக்கத்தைக் கட்டியமைக்க உதவினார்ரிவர் 1891 முதல் 1917 வரை சமம( SPD ) மகளிர் செய்தித்தாளைப்(Die Gleichheit) பதிப்பித்தார். இது முதலில் 1890 இல் இருந்து Die Arbeiterin (பாட்டாளி) என்றபெயரில் வெளிவந்தது. இது சிலகாலமே வெளிவந்த Die Staatsbürgerin இதழின் பின்வந்த வடிவமாகும். இது கெர்ட்டிரூடு குவில்லவுமே சுசாக்கால் நிறுவப்பட்டு 1886 இல் தடைசெய்யப்பட்டது. செட்கின் இவ்விதழின் பெயரைத் தான் பதிப்புப் ணியை மேற்கொண்டதும் Die Gleichheit (சமமை) என மாற்றினார்.இவர் 1907 இல் புதிடாக உருவாகிய சமூக மக்களாட்சிக் கட்சி சார்ந்த மகளிர் அலுவலகத்தின் தலைவர் ஆனார். இவர் பன்னாட்டு மகளிர் நாளுக்கும் பங்கலிப்பு செய்துள்ளார். டென்மார்க்கில் கோப்பானேகனில் அணிதிரட்டபட்ட இரண்டாம் நிகரற மகளிர்  அகிலத்துக்கு முன்பு, 1910 ஆகத்தில், இவர் பன்னாட்டு நிகரற மகளிர் கருத்தரங்கை ஒழுங்கமைத்தார். அமெரிக்க நிகரறச் செயல்பாடுகளால் ஊக்கமுற்ற, செட்கினும் காத்தே தங்கரும் பிறரும் ஒவ்வோராண்டும் ஒரு சிறப்பு மகளிர் நாளைகடைப்பிடிக்கவேண்டும் என முன்மொழிந்தனர். என்றாலும், குறிப்பிட்ட நாளேதும் முன்வைக்கப்படவில்லை. மகளிர் வாக்குரிமைக்கான செயல்நெறிமுறைகளை மேம்படுத்தும் எண்ணக்கருவுக்கு, 17 நாடுகளைச் சார்ந்த 100 பெண்கள் பேராளிகள் இசைவளிததனர். அடுத்த ஆண்டே 1911, மார்ச்சு, 19 இல், முதல்முறையாக ஆத்திரியா, செருமனி, சுவிட்சர்லாந்து சார்ந்த ஒரு மில்லியனுக்கும் மேலான மக்கள் பன்னாட்டு மகளிர் நாளைக் கடைபிடித்தனர்.
என்றாலும், செட்கின் முதலாளியப் பெண்ணியத்தை எதிர்த்தார்; இவர் இது பாட்டாளிகஈன் ஒற்றுமையை பிரிக்கும் கருவியாகச் செயல்படுகிறது என்றார். இவர் 1889 இல் நடந்த இரண்டாம் அகிலத்தில் ஆற்றிய உரையில் பின்வருமாறு கூறுகிறார்:
இவர் பெண்ணிய இயக்கத்தில் பெரும்பாலும் மேல்தட்டு, நடுத்தர வகுப்பு பெண்களே இருப்பதால், அவர்களது மனநிலையும் ஆர்வங்களும் உழைக்கும் மகளிரின் தேவைகளோடு ஒத்துபோகாது எனக் கருதுகிறார். எனவே, பெண்ணியமும் மகளிர் உரிமைகளுக்கான நிகரறப் போராட்டமும் ஒத்துபோவதில்லை என்கிறார். இவர் நிகரறப் போராட்டம் மட்டுமே மகளிர் ஒடுக்குமுறையை உண்மையாக ஒழிப்பதற்கான ஒரே வழி எனவும் கூறுகிறார். இவரது இலக்குகளில் ஒன்றாக மகளிரை வீட்டுவேலையில் இருந்து விடுவித்து கொண்டு, தொழிற்சங்கங்களிலும் பிற உழைக்கும் மக்கள் உரிமை அமைப்புகளிலும் இணைந்துப் பங்கேற்று, தம் வாழ்நிலைமைகளை மேம்படுத்திக் கொள்ளவேண்டும் என்கிறார். மகளிர் ஒடுக்குமுறைகளைக் குறைக்கும்சீர்திருத்தங்களுக்காக நிகரற இயக்கம் போராடவேண்டும் என வாதிடுவதோடு,  அத்தகைய சீர்திருத்தங்கள் நிகரறத்துக்காக போராடும் பொது இயக்கத்தில் பொதிந்திருந்தால் மட்டுமே பாதுகாப்பாக நிலவும்;  இல்லாவிட்டால், பெறும் உரிமைகள் வருங்காலச் சட்டங்களால் ஒழித்துவிடும் வாய்ப்புள்ளது என்கிறார். இவர் 1920 இல், "மகளிர் சிக்கல்" பற்றி இலெனினிடம் நேர்காணல் கண்டார்.
இவர் 1920 இல், "மகளிர் சிக்கல்" பற்றி இலெனினை நேர்காணல் கண்டார்.
முதல் உலகப் போருக்கு எதிர்ப்பு
முதல் உலகப் போரின்போது, சுவிட்சர்லாந்தில் நடந்த பன்னாட்டு அமைதிக் கருத்தரங்கில் அமைதிக்கான செயல்முனைவாளர்களும் புரட்சியாளர்களும் ஆதரவாளர்களும் குழுமி,  போர்க்களத் தொழிலாளர் ஒற்றுமையைக் கோரும் அக்கறையை எதிர்த்து போராடினர். அக்கருத்தரங்கில் செட்கின் பின்வருமாறு பேசினார்:
செட்கினும் கார்ல் இலீப்கினெச்ட்டும், உரோசா இலக்சம்பர்கும் உலூயிசே காகிலரும் 50 சமூக மக்களாட்சி அரசியல்வாதிகளும் இணைந்துகட்சியின் Burgfrieden   கொள்கையை புறந்தள்ளினர். இக்கொள்கை போரின்போது வேலைநிறுத்தம் செய்வதைத் தவிர்க்கும் அரசுடனான உடன்படிக்கையாகும். மற்ற பிற போரெதிர்ப்பு செயல் பாட்டாளர்களோடு இணைந்து, செட்கின் பன்னாட்டு நிகரற மகளிர் போரெதிர்ப்பு கருத்தரங்கை 1915 இல் பெர்லினில் அணிதிரட்டி நடத்தினார். போரெதிர்ப்புக் கண்ணோட்டத்துக்காக, செட்கின்போரின்போது பலமுறை சிறைபடுத்தப்பட்டுள்ளார். 1916 இலும் பாதுகாப்புக் காவலில் வைக்கப்பட்டு பிறகு இவரது உடலமின்மை காரணமாக விடுவிக்கப்பட்டுள்ளார்.
பொதுவுடைமைக் கட்சியில் சேர்தல்
செட்கின் 1916 இல் சுபார்ட்டகசு குழுவையும் தற்சார்பு சமூக மக்களாட்சிக்(ஜனநாயகக்) கட்சியையும் உருவாக்கிய இணைநிறுவனர்க்களில் ஒருவர்; 1917 இல், இது தன் தாய்க்கட்சியான சமூக மக்களாட்சிக் கட்சியில் இருந்து அதன் போர் ஆதரவு நிலைப்பாட்டால் பிரிந்தது. முந்தைய ஆண்டு செருமனி நவம்பர் புரட்சிக்குப் பிறகு 1919 ஜனவரியில், செருமனி பொதுவுடைமைக் கட்சி நிறுவப்பட்டது. செட்கின் அதில் சேர்ந்து, 1920 முதல் 1933 வரை அதன் இரிச்சுட்டாகு(வீமர் குடியரசு)வின் பேராளராக விளங்கினார். இவரும் பவுல் இலெவியும் தான் இரிச்சுட்டாகுவில் இணைந்த முதல் பொதுவுடைமையாளர்கள் ஆவர்.
1920 இல் கிளாரா பெண்களைப் பற்றி லெனினிடம் நேர்காணல் ஒன்றை நடத்தினார்.
1924 வரை செருமனி பொதுவுடைமைக் கட்சியில் இருந்தார். 1927 முதல் 1929 வரை அதன் நடுவண்குழு உறுப்பினராகவும் இருந்தார். மேலும் அவர் 1921 முதல் 1933 வரை பொதுவுடைமை அகிலத்தின் செயற்குழு‍ உறுப்பினராகவும் இருந்தார்.இவர் பன்னாட்டு மகளிர் செயலகத் தலைவராக இருந்தார். இது 1920 இல் பொதுவுடைமை அகிலத்தால் உருவாக்கப்பட்டது. இரண்டாம் பன்னாட்டுப் பொதுவுடைமை மகளிர் கருத்தரங்கு 1921 ஜூனில் மாஸ்கோவில் நடந்தது. இதன் தலைவராகக் கிளாரா செட்கின் இருந்துள்ளார்; இது பான்னாட்டு மகளிர் நாளை மார்ச்சு 8 ஆம் நாளுக்கு மாற்றியது. பன்னாட்டு மகளிர் நாளாக இன்றும் மார்ச்சு 8 ஆம் நாளே கொண்டாடப்படுகிறது. இவர் 1925 இல் செருமனி இடது சிறக ஒற்றுமை நிறுவனத் தலைவராகத் தேர்வு செய்யப்பட்டார் (Rote Hilfe).
செட்கின் 1922 கோடையில், மாஸ்கோ நிகரறப் புரட்சியாளர் அரசியல்லொறுப்புக் குழுவில் பங்கேற்றார்; ஆனால், மற்ற வேளைகளில் இவர் செருமனி பொதுவுடைமைக் கட்சி மீதான மாஸ்கோவின் தாக்கத்தை துணிவோடு கண்டித்தார். இவர் அப்போது கட்சி வலதுமுகாமில் இருந்தார். இடதுமுகாமுக்குத் தலைமை வகித்த உரூத் பிசுச்சர் செருமனி மக்களாட்சிக் கட்சியின் பொறுப்பை ஏற்றதும், இவர் கட்சி நடுவண்குழுவில் இருந்து வெளியேற்றப்பட்டார். 1928 இல் மாச்கோ எடுத்த கொள்கை முடிவை எதிர்த்தார். அம்முடிவு முதன்மை நிகரறக் கூட்டணியில் இருந்து செருமானியப் பொதுவுடைமை சார்ந்த தொழிற்சங்கங்கள் பிரிந்து புதிய எதிரணியை(Rote Gewerkschaftsbund) உருவாக்கிட வேண்டும் என்பதாகும்பிம்முடிவை ஜோசப் இசுட்டாலின் காமின்ட்டர்ன் செயற்குழுவில் 1928 திசம்பரில் வைத்தபோது,  அதை எதிர்த்த செயற்குழு உறுப்பினர் மூவரில் செட்கினும் ஒருவராவார். அதை எதிர்த்த மற்ற ஏஞ்செலோ தாச்க்காவும் யூல்சு அம்பெர்ட் துரோசும் மறு ஆண்டே வெளிப்படையாக அடக்கப்பட்டனர்; ஆனால், செட்கின் தன் செயற்குழு உறுப்பினர் பதவியைத் தக்கவைத்துகொண்டார்; கான்ட்டர்ன் தலைமைக்குழு பதவியிலும் தொடர்ந்தார்.
மாஸ்கோவில் 1932 ஆகத்தில் மிகவும் நலிந்த உடல்நலத்துடன் இருந்த நிலையிலும், இவர் பெர்லினுக்குத் திரும்பிச் சென்று அதன் மிகப் பழைய  துணைஅரசத் தலைவராக, புதிதாகத் தேர்வு செய்யப்பட்ட ரீச்சுடாகுவின் தலைமை தாங்கினார்ரிவர் தன் திறப்புரையில் நாசிப் பாசிசத்துக்கு எதிராக அனைத்து தொழிலாளர்களையும் ஒற்றுமையாக அணிதிரள அழைப்பு விடுத்தார்:
இவர் 1932 இல் இலெனின் ஆணையையும் 1927 இல் செம்பதாகை(செங்கொடி) ஆணையையும் பெற்றார்.
நாடுகடத்தலும் இறப்பும்
அடால்ஃப் இட்லர் நாசிக் கட்சியும் 1933 இல் செருமனி ஆட்சியேற்றதும், நாசி அரசு செருமனி பொதுவுடைமைக் கட்சியையும் பிற எதிர்ப்பு அரசியல் கட்சிகளையும் தடை செய்தது. செட்கின் இறுதியாக நாடுகடந்து, இப்போது சோவியத் ஒன்றியத்துக்குச் சென்றார். இவர் அங்கே மாஸ்கோ அருகில் இருந்த அர்க்கென்செல்சுகோயேவில், 1933 இல் தன் 76 அகவையில் இறந்தார். இவரது சாம்பல் செஞ்சதுக்கத்துக்கு அருகில் உள்ள மாஸ்கோ கிரெம்ளின் சுவர் நெக்கிரோபோலிசில் வைக்கப்பட்டது. இவரது அடக்கம் ஜோசப் இசுட்டாலின், நதேழ்தா குரூப்சுகாயா உட்பட்ட அனைத்து ஐரோப்பியப் பொதுவுடைமைத்த் தலைவர்கள் முன்னிலையில் நடந்தது.
1949 க்குப் பிறகு, கிளாரா செட்கினைக்  கிழக்குச் செருமனி மக்களாட்சிக் குடியரசு  தனிப்பெரும் வீராங்கணையாகக் கொண்டாடி வருகிறது; கிழக்குச் செருமனியின் அனைத்துப் பெரிய நகரங்களிலும் ஒரு தெரு இவரது நினைவாகப் பெயரிடப்பட்டதுமிவரது பெயர் இன்னமும் முன்னாள் செருமன மக்களாட்சிக் குடியரசு நிலப்படங்களில் காணப்படுகிறது. உருசியாவில் துலா நகரத் தெருவொன்று கிளாரா செட்கின் (ул. Клары Цеткин) பெயரில் வழங்குகிறது. இத்தெரு செஞ்சதுக்க வளாகத்துக்கு இணையாக, நகரின் மாஸ்கோ தொடருந்து நிலையத்துக்குச் செல்கிறது.
மேலும் காண்க
நிகரறப் பெண்ணியம்
அலெக்சாந்திரா கொலந்தாய்
நதேழ்தா குரூப்சுகாயா
உரோசா இலக்சம்பர்கு
வெளி இணைப்புகள்
பகுப்பு:1857 பிறப்புகள் பகுப்பு:1933 இறப்புகள் பகுப்பு:மார்க்சியக் கோட்பாடு பகுப்பு:பெண்ணிய மெய்யியல் பகுப்பு:அரசியல்வாதிகள் பகுப்பு:செருமானிய அரசியல்வாதிகள் பகுப்பு:பெண் அரசியல்வாதிகள் பகுப்பு:பொதுவுடமைவாதிகள் பகுப்பு:பெண் வாக்குரிமைப் போராட்டம் பகுப்பு:மார்க்சியப் பெண்ணியம் பகுப்பு:பெண்ணியவாதிகள்
மிஹ்ராப்
thumb|சுல்தான் இப்ராஹிம் பள்ளிவாயலிலுள்ள([[கிரேக்கம் (நாடு)|கிரேக்கம்) மிஹ்ராப் ]] thumb|'மெட்ரோபொலிடன் மியூசியம் ஆஃப் ஆர்ட்' (Metropolitan Museum of Art) இலுள்ள மிஹ்ராப் மிஹ்ராப் (محراب miḥrāb,. محاريب maḥārīb) அல்லது திசை மாடங்கள் என்பது கிப்லாவைக் குறிப்பதற்காக பள்ளிவாசல் சுவரில் கட்டப்பட்டிருக்கும் ஒரு அமைப்பாகும். இது முஸ்லிம்கள் தொழும் திசையான மக்கா விலுள்ள கஃபாவை நோக்கியதாக அமைந்திருக்கும்.
மிஹ்ராப் ஐ மிம்பர் உடன் குழப்பிக்கொள்ள வேண்டாம். மிம்பரானது இமாம் (தொழுகை நடத்துபவர்) பிரசங்கம் செய்வதற்காக கட்டப்பட்டிருக்கும். மிஹ்ராப் மிம்பரு க்கு இடது பக்கத்தில் அமைந்திருக்கும்.
படங்கள்
பகுப்பு:இசுலாமியக் கட்டிடக்கலை பகுப்பு:கட்டிடக்கலைக் கூறுகள் பகுப்பு:பள்ளிவாயல் கூறுகள்
எடையிடப்பட்ட சராசரி
புள்ளியியலில் கூட்டுச் சராசரி காணும்போது ஒரு தரவின் இறுதி சராசரியின் மதிப்பிற்கு தரவில் உள்ள எல்லா உறுப்புகளின் பங்களிப்பும் சமமானதாக உள்ளது. ஆனால் நடைமுறையில் ஒவ்வொரு உறுப்பும் வெவ்வேறு அளவில் முக்கியத்துவம் கொண்டதாக உள்ள தரவுகளும் உண்டு. அவற்றின் சாதாரண கூட்டுச்சராசரி, அத்தரவின் தன்மையைக் பிரதிபலிக்கும் சிறந்த பிரதிநிதியாக அமையாது.எனவே அந்த மாதிரியான தரவுகளுக்கு எடையிடப்பட்ட சராசரி (weighted mean) பொருத்தமான ஒன்றாக அமைகிறது. விளக்க புள்ளியியலில் எடையிடப்பட்ட சராசரி என்ற கருத்து முக்கியமான பங்கு வகிக்கிறது. எடையிடப்பட்ட சராசரி கணிதத்தின் பிற பிரிவுகளிலும் பரவலாக பொதுவான வடிவில் காணப்படுகிறது. தரவுகளில் உள்ள மதிப்புகளின் முக்கியத்துவத்தைப் பொறுத்து அவை ஒவ்வொன்றுக்கும் ஒரு எடை இணைக்கப்பட்டு அதன்பின் தரவின் சராசரி காணப்படுகிறது. எடைகள் அனைத்தும் சமமாக இருந்தால் எடையிடப்பட்ட சராசரி, கூட்டுச் சராசரிக்குச் சமமாக இருக்கும். பொதுவாக எடையிடப்பட்ட சராசரி, கூட்டுச்சராசரியைப் போலவே அமைந்திருந்தாலும் சிம்ப்சன் முரணுரையில் (Simpson's paradox ) உள்ளது போன்ற சில மாறான பண்புகளையும் உடையது.
எடையிடப்பட்ட பெருக்கல் சராசரி மற்றும் எடையிடப்பட்ட இசைச் சராசரி இரண்டும் உண்டு. எனினும் எடையிடப்பட்ட சராசரி என்று மட்டும் குறிப்பிடும்போது அது எடையிடப்பட்ட கூட்டுச் சராசரியையே குறிக்கும்.
எடுத்துக்காட்டு
ஒரு பள்ளியிலுள்ள காலை மற்றும் மதிய வகுப்புகள் இரண்டில் உள்ள மாணவிகளின் எண்ணிக்கை முறையே 20, 30. ஒரு தேர்வில் அவ்விரண்டு வகுப்பிலும் உள்ள மாணவிகள் பெற்ற மதிப்பெண்கள்:
காலை வகுப்பு = 62, 67, 71, 74, 76, 77, 78, 79, 79, 80, 80, 81, 81, 82, 83, 84, 86, 89, 93, 98
மதிய வகுப்பு = 81, 82, 83, 84, 85, 86, 87, 87, 88, 88, 89, 89, 89, 90, 90, 90, 90, 91, 91, 91, 92, 92, 93, 93, 94, 95, 96, 97, 98, 99
காலை வகுப்பு மாணவியரின் நேரிடையான சராசரி மதிப்பெண் 80. மாலை வகுப்பு மாணவியரின் நேரிடையான சராசரி மதிப்பெண் 90. இவ்விரண்டின் நேரிடையான சராசரி 85. ஆனால் இச்சராசரி இரு வகுப்புகளிலும் உள்ள மாணவியரின் எண்ணிக்கையின் வித்தியாசத்தைக் கணக்கில் கொள்ளவில்லை. மேலும் தனித்தனி வகுப்பு மாணவியரின் சராசரி மதிப்பெண்ணை இது பிரதிபலிக்கவில்லை.
மாணவியரின் சராசரி மதிப்பெண்ணை (வகுப்புகளைக் கணக்கில் கொள்ளாது) இரு வகுப்பிலுள்ள அனைத்து மாணவியரின் மதிப்பெண்களின் சராசரியாகக் காணலாம்:
அல்லது ஒவ்வொரு வகுப்பின் சராசரி மதிப்பெண்ணையும் அந்த வகுப்பு மாணவியரின் எண்ணிக்கையைக் கொண்டு எடையிட்டுப் பின் சராசரி காணலாம்:
எடையிடப்பட்ட சராசரி காணும் இம்முறையில், மாணவியரின் தனித்தனி மதிப்பெண்களின் தரவுகள் தரப்படாமல், அந்தந்த வகுப்புச் சராசரி மதிபெண்ணும் மாணவியர் எண்ணிக்கையும் மட்டும் தரப்பட்டிருந்தால் கூட மாணவியரின் சராசரி மதிப்பெண்ணைக் காணமுடியும்.
கணித வரையறை
வெற்றுக் கணமல்லாத தரவு கணம்:
இவற்றின் நேர்ம மதிப்புடைய எடைகள்:
இத்தரவின் எடையிடப்பட்ட சராசரியின் முறையான வரையறை:
அதாவது:
எனவே ஒரு தரவின் எடையிடப்பட்ட சராசரியின் மதிப்பில், தரவில் அதிக எடையுள்ள உறுப்புகளின் பங்கு அதிகமாகவும் குறைந்த எடையுள்ள உறுப்புகளின் பங்கு குறைவாகவும் இருக்கும். எடைகளின் மதிப்பு எதிர்மமாக இருக்க முடியாது. சில எடைகள் பூச்சியமாக இருக்கலாம். ஆனால் எல்லா எடைகளும் பூச்சியமாக இருக்க முடியாது.(பூச்சியத்த்தினால் வகுத்தல் சாத்தியமல்ல.)
எடைகள் இயல்நிலையாக்கப்பட்டால், அதாவது அவற்றின் கூடுதல் 1 எனில் எடையிடப்பட்ட சராசரியின் வாய்ப்பாடு எளிமையான வடிவம் பெறுகிறது:
.
எடைகள் இயல்நிலையாக்கப்பட்ட எடையிடப்பட்ட சராசரி:
சாதாரண சராசரி  -எடைகள் அனைத்தும் சமமாகக் கொண்ட எடையிடப்பட்ட சராசரியின் சிறப்பு வகையாகும்.
w_i=w.
குவிவுச் சேர்வு
முந்தைய எடுத்துக்காட்டைப் பயன்படுத்திப் பின்வரும் முடிவை அடையலாம்.
புள்ளியியல் பண்புகள்
இயல்நிலையாக்கப்பட்ட எடைகளைக் கொண்ட எடையிடப்பட்ட மாதிரிச் சராசரி(weighted sample mean) \bar{x}, ஒரு சமவாய்ப்பு மாறியாகும். இதன் எதிர்பார்ப்பு மதிப்பும் திட்டவிலக்கமும் கண்டறியப்பட்ட தரவின் எதிர்பார்ப்பு மதிப்புகள், திட்ட விலக்கங்கள் மற்றும் பரவற்படிகளுடன் கீழ்க்கண்டவாறு தொடர்புடையவை.
எதிர்பார்ப்பு மதிப்பு
கண்டறியப்பட்ட தரவின் உறுப்புகளின் எதிர்பார்ப்பு மதிப்புகள்:
எடையிடப்பட்ட மாதிரிச் சராசரியின் எதிர்பார்ப்பு மதிப்பு:
கண்டறியப்பட்ட தரவின் உறுப்புகளின் எதிர்பார்ப்பு மதிப்புகள் அனைத்தும் சமம் எனில்:
,
திட்டவிலக்கம்
இணைவினையற்ற(uncorrelated) கண்டறியப்பட்ட தரவின் திட்ட விலக்கங்கள்: \sigma_i,
எடையிடப்பட்ட மாதிரிச் சராசரியின் திட்ட விலக்கம்:
எடையிடப்பட்ட மாதிரிச் சராசரியின் திட்டவிலக்கம்:
.
இங்கு V_2 என்பது:
எடைகள் அனைத்தும் சமமாக இருந்தால் இத்திட்டவிலக்கத்தின் மதிப்பு, சிறும மதிப்பாகவும் எடைகளில் ஒன்றைத் தவிர மற்றவை பூச்சியமாக இருந்தால் பெரும மதிப்பாகவும் இருக்கும்.
இம்மீச்சிறு மதிப்பு:    மைய எல்லைத் தேற்றத்துடன் தொடர்புடையது.
பரவற்படி
ஒவ்வொரு உறுப்பும் x_i\,\! வெவ்வேறான நிகழ்தவுப் பரவலைச் சேர்ந்ததாகக் கொண்ட ஒரு தரவின் உறுப்புகளின் பரவற்படிகள்  எனில், அத்தரவின் எடையிடப்பட்ட சராசரியின் எடைகளாக அமையக் கூடியவை:
இந்த எடைகளைக் கொண்ட எடையிடப்பட்ட சராசரி:
எடையிடப்பட்ட சராசரியின் பரவற்படி:
தரவின் அனைத்து பரவற்படிகளும் சமமாக இருக்கும்போது:
இந்நிலையில் எடையிடப்பட்ட சராசரி:
.
சார்புகளின் எடையிடப்பட்ட சராசரி
எடையிடப்பட்ட சராசரி என்ற கருத்துருவை சார்புகளுக்கும் நீட்டிக்கலாம். சார்புகளின் எடையிடப்பட்ட சராசரி, எடையிடப்பட்ட வகை நுண்கணிதம் மற்றும் தொகை நுண்கணிதம் தொகுதிகளில் முக்கியப் பங்கு வகிக்கிறது.
வெளி இணைப்புகள்
பகுப்பு:புள்ளியியல்
பொட்டுலுப்பட்டி ஊராட்சி
பொட்டுலுப்பட்டி ஊராட்சி (Pottulupatty Gram Panchayat), தமிழ்நாட்டின் மதுரை மாவட்டத்தில் உள்ள செல்லம்பட்டி ஊராட்சி ஒன்றியம் வட்டாரத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 682 ஆகும். இவர்களில் பெண்கள் 336 பேரும் ஆண்கள் 346 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ச. கனகரத்தினம்
சதாசிவம் கனகரத்தினம் (Sathasivam Kanagaratnam, பிறப்பு: 28 டிசம்பர் 1946) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.
ஆரம்ப வாழ்க்கையும் குடும்பமும்
கனகரத்தினம் யாழ்ப்பாணம் நல்லூரில் பிறந்தவர். செங்குந்தா இந்துக் கல்லூரியில் கல்வி கற்றார். இவரது சகோதரர் செல்வநாயகம் (செல்லக்கிளி) விடுதலைப் புலிகளின் ஆரம்பகால உறுப்பினர் ஆவார். செல்லக்கிளி 1983 திருநெல்வேலித் தாக்குதலில் கொல்லப்பட்டார். கனகரத்தினத்திற்கு இரண்டு ஆண் பிள்ளைகளும் ஒரு பெண் பிள்ளையும் உள்ளனர்.
அரசியலில்
கனகரத்தினம் 2004 நாடாளுமன்றத் தேர்தலில் விடுதலைப் புலிகளால் பரிந்துரைக்கப்பட்டு தமிழ்த் தேசியக் கூட்டமைப்பு வேட்பாளராக வன்னி மாவட்டத்தில் போட்டியிட்டு, இவர் 30,390 விருப்பு வாக்குகள் பெற்று வெற்றி பெற்று நாடாளுமன்றம் சென்றார்.
கனகரத்தினம் தமிழ்த் தேசியக் கூட்டமைப்பில் இருந்து விலகி ராசபக்சவின் ஐக்கிய மக்கள் சுதந்திரக் கூட்டணியில் சேர்ந்தார். 2010 நாடாளுமன்ரத் தேர்தலில் ஐமசுகூ வேட்பாளராக வன்னி மாவட்டத்தில் போட்டியிட்டு 3,570 விருப்பு வாக்குகள் பெற்றுத் ஐமசுகூ வேட்பாளர்களில் ஆறாவதாக வந்து தோல்வியடைந்தார்.
மேற்கோள்கள்
பகுப்பு:1946 பிறப்புகள் பகுப்பு:வாழும் நபர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கை இந்துக்கள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:இலங்கையின் வட மாகாண நபர்கள்
இந்திரா நகர் சட்டமன்றத் தொகுதி
, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.
சான்றுகள்
பகுப்பு:புதுச்சேரி சட்டமன்றத் தொகுதிகள் பகுப்பு:புதுச்சேரி மாவட்டம்
தோரு சகாபாத்
தோரு சகாபாத் (Doru Shahabad (also written as Dooru Shahabad or only Doru), வட இந்தியாவின் ஜம்மு காஷ்மீர் ஒன்றியப் பகுதியில் உள்ள அனந்தநாக் மாவட்டத்தில் உள்ள தோரு வருவாய் வட்டத்த்தின் தலைமையிட நகரம் மற்றும் நகராட்சி ஆகும். இது மாவடடத் தலைமையிடமான அனந்தநாக்கிற்கு 21.1 கிலோ மீட்ட்ர் தொலைவிலும்; மாநிலத் தலைநகரான காஷ்மீருக்கு தென்கிழக்கே 81.5 கிலோ மீட்டர் தொலைவிலும் உள்ளது. இது தேசிய நெடுஞ்சாலை எண் 44ல் உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி தோரு ச்காபாத் நகரத்தின் மக்கள் தொகை 19,429 ஆகும். அதில் ஆண்கள் 53% மற்றும் பெண்கள் 47% ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 23% ஆகவுள்ளனர். இதன் சராசரி எழுத்தறிவு 70.61% ஆகவுள்ளது.
வெளி இணைப்புகள்
பகுப்பு:அனந்தநாக் மாவட்டம் பகுப்பு:ஜம்மு காஷ்மீர் மாவட்டத்திலுள்ள ஊர்களும் நகரங்களும்
திரி இயக்கம் (சுடுகலன்)
வலது|400px|திரியுடன் இருக்கும் முற்கால ஜெர்மானிய மசுகெத்து திரி இயக்கம் (ஆங்கிலம்: matchlock, மேட்ச்லாக்) என்பது கையேந்திச் சுடுகலனின் சுடுதலை எளிதாக்க கண்டுபிடிக்கப்பட்ட முதல் இயங்குநுட்பம் ஆகும். இந்த வடிவம், எரியும் திரியை ஆயுதத்தின் எரியூட்டுங்கிண்ணியுள் கையால் இடும் அவசியத்தை நீக்கியது. இதனால், இரு கைகளாலும் ஆயுதத்தை இறுகப்பிடித்து, இலக்கைக் குறிவைத்து சுட முடிந்தது.
திரி இயக்கத்தைக் கொண்டு சுடப்படும் சுடுகலனை,  'திரியியக்கி' என்பர்.
இயக்கத்தின் தெளிவுரை
வலது|thumb மரபார்ந்த ஐரோப்பிய திரியியக்க துப்பாக்கியில், அரவு (serpentine) எனப்படும், சிறிய வளைந்த நெம்புகோலின் நுனியில் இருக்கும் பற்றிரும்பில், ஓர் மந்தகதி திரி இருக்கும் (படத்தில் காண்க). துப்பாக்கியின் கீழுள்ள, (அரவுடன் இணைக்கப்பட்டிருக்கும்) நெம்புகோலை (விசை) இழுக்கையில், பற்றிரும்பு கீழே சாய்ந்து, கனந்துகொண்டிருக்கும் திரியை தாழ்த்தி, கிண்ணியில் உள்ள எரியூட்டும் துகளுக்கு தீமூட்டும். எரியூட்டியில் இருக்கும் தீ, தொடு துளை வழியாக துமுக்கிக் குழலுள் உள்ள முதன்மை உந்துபொருளை அடையும். நெம்புகோல் அல்லது விசையை விடுவிக்கையில், சுருள்வில்-பூட்டிய அரவு கிண்ணியை விட்டு பின்னால் நகரும். துப்பாக்கியை மீள்குண்டேற்றுவதற்கு முன், நிதர்சனமான பாதுகாப்பு காரணங்களுக்காக, திரி அகற்றப்படும். வழக்கமாக திரியின் இரு முனைகளிலும் கங்கு இருக்கும். ஒரு முனை எதிர்பாராமல் அணைந்தாலும், மற்றொன்றை பயன்படுத்தலாம்.
அரவு சுடும் நிலையில், ஒரு வலுவற்ற சுருள்வில்லால் பிடித்து வைக்கப்பட்டிருக்கும்; ஓர் பொத்தானை அழுத்துதல், விசையை இழுத்தல், அல்லது இயக்கத்திற்கு இடையே உள்ள சிறு கம்பியை இழுப்பதன் மூலமாகக்கூட, இந்த சுருள்வில் விடுவிக்கப்படலாம். இவ்வகை இயக்கத்தை சுருள்வில் திரியியக்கம் எனலாம். கிண்ணியில் திரி வேகமாக மோதுவதால் அடிக்கடி அணைந்துவிடும், இதனால், வீரர்களால் இது விரும்பப்படவில்லை. ஆனால் குறிப்பிட்ட இலக்கை தாக்க இது அடிக்கடி உபயோகப்பட்டது. இடது|thumb|பல ஜப்பானிய (சமுராய்), [[ஈடோ காலம்|ஈடோ காலத்து திரியியக்கிகள் (டனேகசிமா)]] திரியை தொடர்ந்து எரியும் நிலையிலேயே, வைத்திருப்பதன் அவசியம் தான் திரி இயக்கத்தின் பலவீனம். நீடித்த நேரத்திற்கு திரியை எரியவைக்க அது பொட்டாசியம் நைற்றேட்டில் தோய்க்கப்பட்டிருக்கும். வெடிமருந்தை தீமூட்ட இருக்கும் ஒரே மூலமான திரியும், துப்பாக்கியை சுட வேண்டிய நேரத்தில் அணைந்துவிட்டால், இந்த இயங்குநுட்பத்தால் ஏந்த பிரயோஜனமும் இல்லை. ஈரமான வானிலையில், ஈரம் கோர்த்த திரியை எரியும்படி வைத்திருப்பது கடினமாகும், இது மிகப்பெரும் பிரச்சனை. இரவின் இருட்டில் திரி எரிவது, சுடுநரின் இருப்பிடத்தை எதிரிக்கு காட்டிக்கொடுத்துவிடும். மேலும், திரி எரியும்போது வெளிவரும் தனித்துவ வாசம்கூட சுடுநரின் இருப்பிடத்தை மற்றுவற்கு தெரியப்படுத்திவிடும்.
வரலாறு
உதுமானியப் படையின், யேனிச்செரி ப் படையினர், 1440-கள் முதல், திரியியக்க ஆயுதங்களை படிப்படியாக  அங்கேரியில் இருந்து பெற்றனர். கொக்கித் துப்பாக்கியின் மேம்படுத்தப்பட்ட ரகங்கள் இந்தியாவிற்கு, 1526-ல் பாபரால் கொண்டுவரப்பட்டது.
வெடிமருந்தையும், சுடுகலன்களையும் கண்டுபிடித்தது சீனாவாக இருக்கலாம், ஆனால் திரியியக்கிகளை சீனாவிற்கு அறிமுகப்படுத்தியது, போர்ச்சுகீசியர்கள் தான். 15-ஆம் நூற்றாண்டில் ஐரோப்பாவிற்கு வந்த கைபீரங்கிகளை, ஐரோப்பியர்கள் செம்மைப்படுத்தி, அதில் திரி இயங்குநுட்பத்தை சேர்த்தனர். சீனர்கள், திரியியக்க ஆர்க்பவெசின் தொழில்நுட்பத்தை போர்ச்சுக்கீசியர்களிடம் இருந்து 16-ஆம் நூற்றாண்டில் பெற்றனர், ஆனால் திரியியக்க சுடுகலன்கள் 19-ஆம் நூற்றாண்டில் தான் சீனர்களால் பயன்படுத்தப்பட்டது.
ஜப்பானில், முதலில் ஆவணப்படுத்தப்பட்ட (டனேகசிமா என்றழைக்கப்பட்ட) திரியியக்கியின் அறிமுகம் 1543-ல், போர்ச்சுகீசியர்களால் வந்தது. சுருள்வில் திரியியக்கிகளை அடிப்படையாகக் கொண்டு டனேகசிமா, போர்ச்சுகீசிய இந்தியாவில் இருந்த கோவாவின் ஆயுதக்கிடங்கில் தயாரிக்கப்பட்டது. 1510-ல் போர்ச்சுகீசியர்கள் கோவாவை கைப்பற்றினர்.
மேற்கோள்கள்
பகுப்பு:முற்கால சுடுகலன்கள் பகுப்பு:சுடுகலன் இயக்கங்கள் பகுப்பு:மசுகெத்துகள்
க்ஷ்
க்ஷ் (kṣ) என்பது கிரந்த எழுத்து முறையின் கூட்டெழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது. தற்காலத்தில் இவ்வெழுத்தை க்‌ஷ் என்றே எழுதுவதுமுண்டு (எடுத்துக்காட்டு: லக்ஷ்மி-லக்‌ஷ்மி).
பயன்பாடு
மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் க்ஷகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, க்ஷவரம், ரிக்ஷா, க்ஷிதி, க்ஷீதிகர்பர், க்ஷுரிக, பிக்ஷூ, க்ஷேமம், பிக்ஷை, ரிக்ஷோ, லக்ஷ்மி முதலிய சொற்களைக் குறிப்பிடலாம். ஆனால், தற்கால வழக்கில் க்ஷகர மெய்யோ அதன் உயிர்மெய்களோ பயன்படுத்தப்படுவது குறைவாகும்.
கிரந்தக் கலப்பற்ற தமிழ்
சொல்லொன்றின் இடையில் அல்லது இறுதியில் க்ஷகர உயிர்மெய் வந்தால் ட் எழுத்தை எழுதிச் சகர உயர்மெய்யை எழுத வேண்டும் (எடுத்துக்காட்டு: பக்ஷணம்-பட்சணம்). சில வேளைகளில் ச் எழுத்தை எழுதிச் சகர உயிர்மெய்யை எழுதுவதுமுண்டு (எடுத்துக்காட்டு: அக்ஷரம்-அச்சரம்). க் எழுத்தை எழுதிக் ககர உயிர்மெய்யை எழுதுவதுமுண்டு (எடுத்துக்காட்டு: தீக்ஷா-தீக்கை).
மொழிக்கு முதலில் க்ஷ் வந்தால் அதனைக் ககரமாக எழுத வேண்டும் (எடுத்துக்காட்டு: க்ஷ்ணம்-கணம்). சொல்லின் இடையில் க்ஷ் வந்தால் அதனைச் க்கு என்பதால் குறிக்கலாம் (எடுத்துக்காட்டுகள்: லக்ஷ்மி-இலக்குமி, லக்ஷ்மணன்-இலக்குவன்). சில சந்தர்ப்பங்களில் ட்சு என்பதாலும் குறிப்பதுண்டு (எடுத்துக்காட்டு: லக்ஷ்மி-இலட்சுமி, லக்ஷ்மணன்-இலட்சுமணன்).
கிரந்தத்தில் க்ஷ்
thumb|க்ஷ் கிரந்தத்தில் க்ஷ் எழுத்தானது அருகிலுள்ள படத்தின்படி இருப்பதும் குறிப்பிடத்தக்கது. க்ஷ் எழுத்தானது கிரந்த எழுத்து முறையிலுள்ள க் எழுத்தும் ஷ் எழுத்தும் சேர்ந்து வருவதே. ஆனால், ஒருங்குறியிலும் பெரும்பாலான எழுத்துருகளிலும் க்ஷ் எழுத்தானது தமிழ் எழுத்து முறையிலுள்ள க் எழுத்தையும் கிரந்த எழுத்து முறையிலுள்ள ஷ் எழுத்தையும் சேர்த்துத் தவறாக எழுதப்படுகின்றது.
மேற்கோள்கள்
பகுப்பு:எழுத்துக்கள்
நொறுங்கன் (நெல்)
நொறுங்கன் (Norungan) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின், ராமநாதபுரம் மாவட்டத்தித்தில், பிரதானாமாக விளையக்கூடிய இந்நெல் வகை, ஒரு ஏக்கருக்கு சுமார் 2100 கிலோ தானிய மகசூல் கிடைப்பதாக கூறப்படுகிறது.